জিনতত্ত্ব
যেহেতু সিকুয়েন্স অপসারী হয় এবং বিবর্তনের মাধ্যমে পরিবর্তিত হয় , সিকুয়েন্সের এই পরিবর্তন [[আণবিক ঘড়ি]] হিসেবে ব্যবহার করে তাদের মধ্যে বিবর্তনগত দূরত্ব পরিমাপ করা যায়। জিনগত তুলনাই ভিন্ন ভিন্ন প্রজাতির মধ্যে সম্পর্কতা চরিত্রায়িত করার সর্বোৎকৃষ্ট উপায়। এটি প্রায়শই ত্রুটিপূর্ণ ফিনোটাইপিক তুলনার একটি উৎকৃষ্ট প্রতিস্থাপন। প্রজাতির মধ্যে বিবর্তনগত দূরত্বের ভিত্তিতে [[বিবর্তন বৃক্ষ]] তৈরি করা হয় - এই বৃক্ষ [[সাধারণ বংশক্রমাগম|সাধারণ বংশক্রমাগমের]] প্রতিনিধিত্ব করে এবং সময়ের সাথে প্রজাতির অপসারিতার পরিমাপ করে, যদিও এরা সম্বন্ধহীন প্রজাতির মধ্যে জিনেটিক বস্তুর আদান-প্রদান দেখাতে পারে না (যা [[সমান্তরাল জিন বদল]] নামে পরিচিত এবং ব্যাকটেরিয়াতে অহরহ ঘটে থাকে)।
যৌন প্রজননের বিবর্তন
এই প্রতিযোগিতামুলক পৃথিবীতে কিভাবে যৌন প্রজনন টিকে আছে তা দীর্ঘদিন ধরে জীববিজ্ঞানীদের কাছে রহস্য ছিল, কারণ যৌন প্রজননের তুলনায় অযৌন প্রজননে বংশবিস্তার তুলনামুলক ভাবে সহজ, দ্রুত এবং প্রজাতি বিলুপ্ত হওয়ার আশঙ্কা থাকে না। পক্ষান্তরে যৌন প্রজননের ফলে উৎপন্ন বংশধরের ৫০% পুরুষ হয়, যারা নিজেদের মধ্যে জনন ঘটিয়ে বংশধর উৎপন্ন করতে পারে না। যাইহোক ২০১৫ সালে প্রকাশিত গবেষনা এই বিষয়ের দিকে ইঙ্গিত করে যে, যৌন নির্বাচন প্রাণীর যৌন প্রজননকে ব্যাখ্যা করতে পারে।